# BALANGKAS

## Pangkalahatang Pananaw

Nilikha ang sumusunod na balangkas para tulungan kang palawakin ang kamalayn at magbahagi ng impormasyon tungkol sa Batas na CARE sa inyong county. Ang Batas na CARE ay masalimuot; gayupaman, ang content na ito ay naglalayon na maging mataas ang antas para talakayin nang maikli at hindi pabagu-bago ang tungkol sa Batas na CARE sa iba't ibang nakikinig. Maaari mo ring gamitin ang impormasyong ito para magdagdag ng content sa iyong website, lumikha ng lokalisadong fact sheet, atbp.

**Mga Mapagkukunan**

Hinihikayat namin kayo na gamitin ang [Toolkit Pangkomunikasyon sa Batas na CARE para sa mga County (CARE Act Communications Toolkit for Counties)](https://care-act.org/resource/care-act-communications-toolkit/) para sa mga rekumendasyon sa estratehikong komunikasyon, mga pinakamahusay na kasanayan, at mga mapagkukunan para suportahan ang inyong mga pagsisikap.

Ang mga materyales sa [CARE Act Resource Center](https://care-act.org) ay makapagbibigay ng suporta habang sinasagutan mo ang mga pangunahing tanong:

* [Mga Madalas Itanong](https://care-act.org/library/faqs/) (website)
* [Ang Batas na CARE sa Isang Sulyap](https://care-act.org/resource/the-care-act-at-a-glance/) (buod)
* [Ang Proseso ng CARE](https://care-act.org/resource/the-care-process-flow-to-treatment-housing-and-support/) (buod)
* [Ang Fact Sheet ng Pamantayan sa Pagiging Karapat-Dapat sa Batas na CARE (CARE Act Eligibility Criteria Fact Sheet)](https://care-act.org/resource/care-act-eligibility-criteria-fact-sheet/) (buod)
* [Toolkit para sa Boluntaryong Tagasuporta](https://care-act.org/resource/volunteer-supporter-toolkit/) (toolkit)

**Mga Madalas Itanong**

### ANO ANG BATAS NA CARE?

Ang Batas sa Pagtulong, Pagbangon, at Pagpapalakas ng Komunidad (Community Assistance, Recovery, and Empowerment, CARE Act) ay isang bagong proseso ng hukumang sibil. Nagkakaloob ito ng mga serbisyo sa pangkaisipang kalusugan na nakabase sa komunidad sa mga nasa hustong gulang na may hindi nagagamot na spectrum ng schizophrenia o iba pang problemang saykotiko. Ang proseso ng CARE ay nagkokonekta sa mga karapat-dapat na tao sa mga serbisyo para suportahan ang kanilang paggaling, na maaaring kinabibilangan ng paggamot, tirahan, at suporta ng komunidad.

### ANO ANG MGA LAYUNIN NG BATAS NA CARE?

[Tandaan na ang mga ito ay nilalayong maging isang menu ng mga layunin na maaaring iangkop batay sa nakikinig sa mga pagsisikap sa komunikasyon.]

Sinusuportahan ng Batas na CARE ang isang tahaking tungo sa paggaling na sariling pinagpasyahan.

* Ang CARE ay naglalayong maging isang bagong proseso na masusuportahan at mapaglilingkuran ng mga umiiral na programa.
* Naglalayon itong bigyang prayoridad ang mga serbisyo sa kalusugan ng pag-uugali para sa mga malubha ang karamdaman at mahihinang indibidwal habang pinapanatili ang sariling pagpapasya hangga't maaari habang sinusuportahan ang tao para magkaroon ng kabuluhan at pakiramdam na siya ay napapabilang.
* Ang CARE ay isang upstream diversion para maiwasan ang higit na naghihigpit na mga conservatorship o pagkakakulong.
* Pinapanagot ng CARE ang sistema ng kalusugan ng pag-uugali upang mapaglingkuran sa kabuuan ang mga taong may pinakakumplikadong pangangailangan sa pangangalaga.
* Nagkakaloob ito ng paraan para mag-stabilize, simulan ang paggaling, at maalis sa katayuan na walang tirahan.

### SINO ANG KARAPAT-DAPAT PARA SA CARE?

Pinagpapasyahan ang kwalipikasyon batay sa bawat kaso. Ang kawalan ng tirahan at sakit sa pag-iisip lang ay hindi sapat para matugunan ang mga kinakailangan sa pagiging karapat-dapat. Kabilang sa ilan sa pamantayan ang:

* 18 taong gulang pataas.
* Isang dayagnosis ng spectrum ng schizophrenia o iba pang problemang saykotiko.
* Dapat na malubha, patuloy, at labis na nakakagambala sa mga aktibidad sa pang-araw-araw na pamumuhay ang sakit sa pag-iisip.
* Hindi klinikal na napanatili ang estabilidad sa patuloy na boluntaryong paggamot.
* Ang CARE ay dapat na pinakahindi nakapaghihigpit na alternatibo para magbigay ng paggaling at estabilidad.

Para sa higit na impormasyon, tingnan ang [Fact Sheet sa Pamantayan sa Pagiging Karapat-Dapat sa Batas na CARE (CARE Act Eligibility Criteria Fact Sheet)](https://care-act.org/resource/care-act-eligibility-criteria-fact-sheet/) (buod).

### SINO ANG MAAARING MAGHAIN NG PETISYON?

Isang malawak na hanay ng mga tao ang maaaring magpetisyon sa hukuman para makakuha ng tulong ang isang tao. Kabilang sa ilang halimbawa ang:

* Mga kapamilya.
* Mga tagapagkaloob ng pangangalagang pangkalusugan/serbisyong panlipunan.
* Mga unang tagaresponde.
* Ahensyang pang-county para sa kalusugan hinggil sa pag-uugali.

Para sa listahan ng mga karapat-dapat na tagapetisyon, bisitahin ang seksyon na [Impormasyon para sa mga Nagpepetisyon sa Batas na CARE (Information for CARE Act Petitioners)](https://www.chhs.ca.gov/care-act-petitioners/) sa website ng California Health and Human Services (CalHHS).

### PAANO GUMAGANA ANG PROSESO NG CARE?

Nagsisimula ang proseso ng CARE sa paghain ng petisyon. Tutukuyin pagkatapos ng isang pagsusuri ng hukuman ang pagiging karapat-dapat. Kung karapat-dapat, makikipagtulungan ang hukuman sa kalahok at kanyang abugado upang lumikha ng boluntaryong kasunduan sa CARE o plano na CARE na ipinag-utos ng hukuman na nagkokonekta sa kanila sa mga serbisyo. Magkakaroon ng mga pagdinig para sa pagsusuri sa katayuan upang repasuhin ang progreso at mga hamon. Pagkatapos ng labindalawang buwan, maaaring magtapos ang kalahok mula sa programa, o maaari silang magpatuloy nang isa pang taon.

Para sa higit na impormasyon, tingnan ang buod na [Ang Proseso ng CARE](https://care-act.org/resource/the-care-process-flow-to-treatment-housing-and-support/).

### PAANO TITIYAKIN NG CARE ANG PAGPAPANAGOT?

Ang magkabilang panig ay parehong may pananagutan sa CARE. Kung hindi matagumpay na makumpleto ng isang respondent ang isang plano sa CARE, maaaring gamitin ng hukuman ang umiiral na batas para matiyak ang kanilang kaligtasan. Pinapanagot din ng Batas na CARE ang mga lokal na pamahalaan para sa paggamit ng iba't ibang pinagmumulan ng pagpopondo na maaari upang magbigay ng pangangalaga sa mga taong nangangailangan nito.

**ANO ANG SUSUNOD NA MANGYAYARI?**
Makaraang makapagtapos sa proseso ng CARE, mananatiling karapat-dapat ang kalahok sa patuloy na paggamot, mga serbisyong pansuporta, at tirahan sa komunidad upang suportahan ang pangmatagalang paggaling.